Det finske fragtskib "Ramona", som onsdag aften påsejlede jernbanebroen over Limfjorden sejlede ikke for stærkt. Det siger havnekaptajn i Aalborg Havn, Peter J. Petersen, til DR Nordjylland. Skibet befandt sig nemlig i sejlrenden, som befinder sig over 100 meter fra havnekajens bolværk, og der er der ikke nogen fartbegrænsninger. - De danske nationale regler siger, at man skal tilpasse sin fart efter forholdene. Det vil i denne situation sige at gå ned i fart, siger Peter J. Petersen. Inden skibet ramte Jernbanebroen nåede det at sænke farten fra 8,7 knob til 7,6 knob. Hvis skibet havde været inden for 100 meter fra havnekajen, havde der været en hastighedsbegrænsning på seks knob.

Referat:
Havnekaptajn i Aalborg Havn afviser, at det finske fragtskib, som onsdag ramte Jernbanebroen, sejlede for stærkt.